Skrywe Van Moderamen
PASTORALE BRIEF OOR DIE BELYDENIS VAN BELHAR EN DIE KERKHERENIGINGSPROSES
Die NG Kerk het by sy Algemene Sinode van 2011 verskeie besluite rondom kerkhereniging en die Belydenis van Belhar geneem. Ontvang asseblief die volgende inligting oor die pad vorentoe met betrekking tot hierdie sake.
Rondom die Belydenis van Belhar het die Sinode soos volg besluit:
"Die Dagbestuur (van die Moderamen van die Algemene Sinode) neem leiding om te poog om die Moderature van die 4 kerke so vroeg as moontlik in 2012 byeen te kry. Hierdie vergadering moet 'n byeenkoms van verteenwoordigers van die 4 kerke reël om die volgende te doen…" (waarna daar dan bepaalde praktiese prosesvoorstelle volg).
'n Baie geseënde Kerstyd word elkeen toegewens. Reis versigtig en veilig – en mag die vrede van die teenwoordigheid van God julle vervul.